Nærumbanen

Lyngby-Nærum Jernbane (LNJ), også kalt Nærumbanen, er en enkeltsporet privat sidebane fra Jægersborg (S-togstasjon) til Nærum nord for København i Danmark. I rushtiden blir banen betjent med en takt på 10 minutter, ellers med 20 minutters takt.

Om banen
Banen eies av Lokalbanen og er ca. 8 km lang. Materiellet er dieseldrevet, og kjøres med materiell fra Regiosprinter. Langs banen er det 8 stasjoner og holdeplasser, hvorav to har kryssingsspor. Det ene er ved Fuglevad og det andre ved Ørholm. Nærum er den nordlige endestasjonen, som ligger rett inntil motorveien mot Helsingør, ca 4 km vest for Kystbanens stasjon i Skodsborg. Opprinnelig gikk banen litt lenger nordover til Vedbæk, men denne strekningen ble nedlagt i 1923. Et stadig populært utfluktsmål er Brede Værk, som en gang var en av Danmarks største klesfabrikk. Stasjonsbygningen i Brede har en særpreget arkitektur.

Linjekart
Kilometrering i kursiv refererer til Lyngby.

|}

Severdigheter langs banen
 Eremitageslottet i Jægerborg
 Brede Værk
 Sorgenfri Slottshage
 Mølleåen
 Frilandsmuseet
 Kronhjortene i Dyrehagen

Litteratur
 Nærumbanen gennem 75 år, 1900-25. august-1975 av P. Thomassen. Publisert i 1975, Historisk-topografisk Selskab for Søllerød Kommune. ISBN 8787113015

Eksterne lenker 
 Lokalbanen 

Jernbanestrekninger i Danmark
Jernbanestrekninger åpnet i 1900
1900 i Danmark
Transportbyggverk i København